Opnaðu augun.
Koma töfrarnir okkar héðan?
Já.
Þetta kerti varðveitir kraftaverkið sem fjölskyldunni var gefið.
Hvernig fengum við kraftaverk?
Fyrir löngu...
þegar börnin mín þrjú voru nýfædd...
vorum við Abúeló Pedro, afi þinn, neydd til að flýja heimili okkar.
Þótt margir hafi farið með okkur...
í von um að finna nýtt heimili...
gátum við ekki flúið hætturnar...
og afi þinn lét lífið.
En á myrkustu stund okkar...
var okkur gefið kraftaverk.
Kertið varð að töfraloga sem gat aldrei slokknað.
Og það blessaði okkur með athvarfi til að búa í.
Það var undrastaður.
Encanto.
Kraftaverkið breiddi úr sér.
Og húsið okkar...
okkar eigin casita...
lifnaði við til að veita okkur skjól.
Þegar börnin mín náðu réttum aldri
blessaði kraftaverkið hvert þeirra með töfragáfu til að hjálpa okkur.
Þegar börnin þeirra náðu sama aldri...
Þá fengu þau líka töfra.
Alveg rétt.
Sameinaðar hafa Gáfur fjölskyldunnar
gert nýja heimilið okkar að paradís.
Í kvöld gefur kertið þér Gáfuna þína, elskan mín.
Til að styrkja samfélagið og styrkja heimilið okkar.
Vertu fjölskyldunni til sóma.
Fjölskyldunni til sóma.
Já, casita. Við erum að koma.
Hver ætli Gáfan mín verði?
Þú ert undur, Mírabel Madrígal.
Gáfan sem bíður þín...
verður jafneinstök og þú.
Fjölskyldunni til sóma.
Góðan daginn, Abúeló.
Hvenær birtist töfragáfan?
Athöfn frænda míns er í kvöld.
Hver er Gáfan hans?
Það kemur í ljós.
Hver er Gáfan þín?
Hver spyr?
Við.
Ég vil ekki tala um mig. Ég er ein af mögnuðu Madrígölunum.
Hvaða mögnuðu Madrígölum?
Ætlið þið ekki að láta mig vera?
Casita, aðstoð.
Skúffur!
Gólf!
Dyr!
Koma svo!
Við búum hér Allar kynslóðirnar saman
Öll full af tónlist Með taktinn í blóðinu
Fjölskyldan hér Og við höfum glens og gaman
Svo margar stjörnur Skína skært í boðinu
Hóhó
En eitt er skýrt Abúela stjórnar hér
Hóhó Og þökk sé henni enduðum við hér
Hóhó Og hér af hverju strái drýpur smér
Það er svo margt Sem ég vil segja þér, já
Því við erum fjölskyldan Madrígal
Og þetta er heimilið Madrígal
Hér komum við
Ég veit það hljómar dáldið undarlegt Og ótrúlegt en
Ég tilheyri fjölskyldu Madrígal
Þetta eru þau. -Hverjar eru Gáfurnar?
Ég man þær ekki allar. -Hver er hvað?
Svona, slakið á.
Við getum ekki slakað á. -Segðu okkur allt.
Hver er ofurkraftur þinn? -Hvað geta hinir?
Þess vegna er kaffi fyrir fullorðna.
Hún Tía Pepa Með geði stjórnar veðri
Ef hún er döpur Tja, það verður slydda og snjór
Og Tíó Brúnó
Við tölum ekki um Brúnó!
Hann sá víst inn í framtíð En dag einn bara fór
Ohó Og mamma mín Júlíeta, hún er hér
Hóhó Hún læknar þig með fati af góðum mat
Hóhó Og uppskriftirnar eru ekkert frat
Finnst þér það svalt? Já, þannig líður mér
Mamma!
Því við erum fjölskyldan Madrígal
Og hérna er heimilið Madrígal
Hér kem ég!
Ég veit það hljómar soldið undarlegt Og ótrúlegt
En ég á þessa fjölskyldu Madrígal
Sko, tveir menn þeir kynntust Fjölskyldunni Madrígal
Nú eru þeir hluti af fjölskyldu Madrígal
Sko, Tíó Félix kvæntist Pepu Og svo pabbi Júlíetu
Svo að Abúela varð Abúela Madrígal
Koma svo, koma svo
Við hjálpum alltaf Þeim sem þess þurfa
Með kraftaverkum Undur og furða
Svo blómstrar bærinn Og enn snýst jörðin
En vinna, já og trúmennska Rækta kraftaverkin
Kynslóð eftir kynslóð Ræktar kraftaverkin
Hvor er systir og hvor frænka?
Þau eru svo mörg.
Hvernig manstu þetta allt?
Allt í lagi, allt í lagi.
Svo margir krakkar í húsi Og nú verður gaman
Af því að Nú skulum við hópast saman!
Hópast saman!
Frænka Dólores, hún heyrir saumnál detta
Kamíló hamskiptir Antónío hann fær Gáfu í dag
Og systur mínar Ísabella og Lúísa
Ein sterk, hin falleg Fullkomin með snilldarbrag
Ísabella -Ræktar blóm og fegrar bæ
Ísabella
Af henni stafar gullnum blæ
Lúísa, Lúísa
Og Lúísa er rosa sterk
Með glöðu geði vinna sín verk
Verið öll klár. -Ég kem, Abúela.
Svo þetta er líf okkar Madrígal
Nú þekkirðu fjölskyldu Madrígal
Og öll við erum frekar undarleg Og ótrúleg
Og svona erum við fjölskyldan Madrígal Adiós
En hver er Gáfan þín?
Nú verð ég að fara Því ég er Madrígal
Og núna þekkið þið fjölskyldu Madrígal
Þetta átti ekki að verða Sjálfumgleði-rembingstal
Svo rifjum upp allt um fjölskyldu Madrígal Koma svo:
En Mírabel? -Allt hófst með Abúelu
Og svo Tíu Pepu Sem veðrinu stjórnar
En hvað með Mírabel?
Og mamma Júlíeta hún gerir allt betra Með einni arepa
En Mírabel? -En pabbi Ágústín
Er klaufi en slær Öllu upp í grín hér
En hvað með Mírabel?
Hey, þið sögðust vilja vita hvað Allir geta, ég á systur og frænkur og
Mírabel
Og besti Kamíló hann kallar Hjá öllum fram brosin breið
Og frænka Dólores hún heyrir í öllum Svo langa leið
Sjáið Herra Maríanó
Hey, þú mátt trúlofast systu Ef þú vilt það
Og okkar á milli Hún er gefin fyrir dramað
Ó, ég missti þetta úr mér Og takk en ég héðan burtu skýst
Fjölskyldan er frábær -Mírabel
Ég tilheyri henni víst -Mírabel
Tja...
Mírabel!
Hvað ertu að gera?
Þau spurðu um fjölskylduna...
Hún ætlaði að segja okkur frá geggjuðu Gáfunni sinni.
Mírabel fékk enga.
Fékkstu enga Gáfu?
Mírabel! Sending!
Sérstök sending fyrir eina barnið í fjölskyldunni án Gáfu.
Sérstaklega fyrir þá ekki sérstöku, þar sem þú fékkst enga Gáfu.
Takk.
Óskaðu Antóníó góðs gengis.
Síðasta athöfn var algjör bömmer.
Athöfnin þín sem virkaði ekki.
Ég væri mjög döpur ef ég væri í þínum sporum.
Ég er það ekki, litla mín.
Sannleikurinn er sá að með eða án Gáfunnar
er ég jafneinstök og hinir í fjölskyldunni.
Hver vill meira bleikt?
Hvar set ég vagninn niður?
Kannski er Gáfan þín að vera í afneitun.
Ég bjó til regnboga.
Burt með bakkana.
Afsakið. Fyrirgefið.
Dólores, heyrirðu hvort einhverjum seinki?
Lyftið þessu hærra. Hærra.
Vel gert. -Já, já.
Kamíló, vantar annan José.
José!
Lúísa, píanóið fer upp.
Redda því. Gættu þín, systir.
Kvöld sonar míns á að vera fullkomið.
Fólkið kemur.
Ekkert klárt.
Blómin!
Talaði einhver um blóm?
Ísabella!
Engillinn okkar. Engillinn okkar.
Ekki klappa.
Takk fyrir. -Ekkert að þakka.
Örlítið systraráð.
Ef þú reyndir ekki svona mikið værirðu ekki fyrir.
Ísa, þetta kallast að hjálpa til.
Ég er ekki fyrir heldur þú.
Afsakið.
Er allt í lagi, elskan? Ekki ofkeyra þig.
Ég veit, mamma.
Ég vil leggja mitt af mörkum eins og allir hinir.
Hlustaðu á hana.
Fyrsta athöfn eftir þína. Miklar tilfinningar.
Býflugnastungur. -Ég þekki það.
Þegar við Félix kvæntumst inn í fjölskylduna,
utanaðkomandi aðilar sem gátu aldrei öðlast Gáfur,
umkringdir einstöku fólki, var auðvelt að finnast maður...
óeinstakur.
Einmitt, pabbi.
Ég skil þig. -Borðaðu.
Ef þú vilt ræða málin...
Ég þarf að klára þetta. Húsið skreytir sig ekki sjálft.
Jú, auðvitað. Mjög flott.
Mundu, hjartað mitt. -Mundu.
Þú þarft ekkert að sanna. -Ekkert að sanna.
Stillið upp hérna. -Hreinsið herbergin.
Sama hvað þau eru stór.
Hvar er gítarinn?
Klukkustund.
Nei, nei, nei.
Viltu ekki láta einhvern annan um skreytingarnar?
Nei, ég gerði þetta til að koma þér á óvart.
Mírabel, ég veit að þig langar að hjálpa til.
En kvöldið verður að vera fullkomið.
Allt þorpið stólar á fjölskylduna og Gáfurnar okkar.
Besta leiðin fyrir suma að hjálpa til er að stíga til hliðar.
Og leyfa hinum að gera það sem þau gera best.
Allt í lagi?
Já.
Pepa, það er ský yfir þér. -Ég veit, mamma.
En ég finn Antóníó hvergi. Hvað viltu mér eiginlega?
Mamma, vertu góð við Mírabel.
Kvöldið verður henni erfitt.
Ef Gáfuathöfnin gengur illa í þetta sinn
verður kvöldið okkur öllum erfitt.
Antóníó!
Allir leita að þér.
Þessi gjöf eyðist ef þú tekur ekki á móti henni
eftir þrjár...
tvær...
eina...
Stressaður?
Hafðu engar áhyggjur.
Þú færð Gáfuna þína og opnar dyrnar
og það verður það flottasta í heimi.
Ég veit það.
Hvað ef það virkar ekki?
Sko, ef þær óhugsandi aðstæður verða að veruleika
verður þú áfram hérna hjá mér.
Að eilífu.
Þá fæ ég að eiga þig alein.
Ég vildi að þú fengir dyr.
Veistu hvað?
Hafðu ekki áhyggjur af mér.
Ég á svo ótrúlega fjölskyldu
og svo ótrúlegt hús.
Og ótrúlegan þig.
Að sjá þig fá einstaka Gáfu og þínar eigin dyr
færir mér meiri hamingju en nokkuð annað.
En ég á eftir að sakna þess að eiga heimsins besta herbergisfélaga.
Ég veit að þú ert hrifinn af dýrum
og ég bjó þennan til svo þegar þú flytur í nýja, svala herbergið
áttu alltaf eitthvað að kúra með.
Jæja, vinur. Ertu tilbúinn?
Ég verð að fá eitt knús í viðbót.
Allt í lagi, við förum.
Gjörðu svo vel.
Sesilía, fimmu!
Þarna ertu.
Sjá hvað þú ert orðinn stór.
Pepí, þú bleytir hann allan.
Pabbi er svo stoltur af þér.
Ég tala ekki svona.
Abúela vill fá okkur fram.
Við bíðum við dyrnar þínar.
Jæja, förum.
Ég er hættur.
Fyrir fimmtíu árum...
á myrkustu stund okkar...
blessaði þetta kerti okkur með kraftaverki.
Mesti heiður fjölskyldunnar
hefur verið að nýta þá blessun til að þjóna ástkæru samfélagi okkar.
Í kvöld komum við öll saman enn á ný
þegar annar fjölskyldumeðlimur stígur inn í ljósið
og fyllir okkur stolti.
Ég get það ekki.
Ég þarfnast þín.
Komdu, ég skal fylgja þér að dyrunum þínum.
Viltu nota Gáfu þína til að heiðra kraftaverkið?
Ætlar þú að þjóna samfélaginu
og styrkja heimilið okkar?
Ég skil þig.
Auðvitað mega þau koma.
Við fengum nýja Gáfu!
Er það stærra fyrir innan?
Antóníó!
Hvert viltu fara?
Þetta var frábært. -Jæja, allt í lagi.
Þetta var ótrúlegt.
Ég vissi að þú gætir það.
Gáfan er einstök eins og þú.
Tökum hópmynd.
Komið öll hingað!
Þetta var frábært kvöld. Alveg fullkomið kvöld.
Öll saman nú!
La Familia Madrígal!
Vertu ekki reið né raunaleg
Vertu ekki dauf né dapurleg
Hey, ég tilheyri ennþá fjölskyldu Madrígal
Hef það fínt Er bara svo fín
Stend til hlés meðan stjarnan þín skín
En ekki mín Ekki mín
Get ei haggað fjöllum
Get ei látið blómstra blóm
Þoli ei lengur þennan refsidóm
Bíð bara eftir undrinu
Get ei læknað sárin
Get hvorki stöðvað fellibyl né morgunregn
Þessi nístandi sársauki er mér um megn
Bíð og vona að komi kraftaverk Já, kraftaverk
Alein feta minn veg
Þrái hagstæðan byr
Eins og ég sé við þær dyr Þrái að ég skíni
Eins og þið öll hin
Tilbreytingu ég þarf
Tækifæri ég þarf
Veit að ekki ég get staðið til hlés Reyndu að sjá
Reyndu að sjá
Ég myndi flytja fjöllin
Rækta tré og blómin hér
Vill ekki einhver segja mér Hvert ég þá fer
Og ég bið það verði kraftaverk Smá kraftaverk
Ég myndi lækna sárin
Sýna ættinni nýja hlið
Hver í raun ég er Svo seg mér, ég bið
Ég er þreytt að bíða eftir undrinu Svo hér er ég
Ég er viljug Já, ég er verðug
Ég er þolinmóð, staðföst og stöðug
Gef mér grið Þú sem blessaðir okkur hér fyrr
Er þú gafst okkur kraftaverk
Er ég of sein fyrir kraftaverk?
Casita?
Komdu nú, Abúela.
Húsið er í hættu! Húsið er í hættu!
Flísarnar féllu niður og það mynduðust sprungur.
Það slokknaði næstum á kertinu.
Sýndu mér.
Hvað?
Nei, þetta er...
Sprungurnar voru þarna.
Þær voru alls staðar.
Húsið var í hættu og kertið var...
Abúela, ég lofa...
Nú er nóg komið.
Það er ekkert að La Casa Madrígal.
Galdurinn er sterkur.
Og drykkirnir líka.
Spilið meiri tónlist.
Hvernig skar ég mig ef þetta var ímyndun?
Ég hefði aldrei spillt kvöldi Antóníós.
Heldurðu það virkilega?
Ég held að dagurinn hafi verið þér erfiður.
Það er...
Ég hugsaði um hag fjölskyldunnar.
Ég er ekki nautsterk eins og Lúísa
eða hæglega fullkomin eins og señorita perfecta Ísabella
sem hefur aldrei átt slæman hárdag en...
gildir einu.
Ég vildi að þú gætir séð þig með mínum augum.
Þú ert fullkomin svona.
Þú ert alveg jafn einstök og allir aðrir í fjölskyldunni.
Þú læknaðir sárið í lófanum með ostabollu.
Ég læknaði sárið með ástinni sem ég ber til dóttur minnar
með yndislega kollinn,
stóra hjartað og flottu gleraugun. -Hættu.
Mamma.
Ég veit hvað ég sá.
Brúnó bróðir hraktist frá fjölskyldunni.
Ég vil forða þér frá því.
Reyndu að sofna.
Þér líður betur á morgun.
Pedro minn.
Ég þarfnast þín.
Sprungur í casita okkar.
Ef fjölskyldan vissi hve varnarlaus við erum í raun og veru...
Ef kraftaverkið er að deyja...
Við megum ekki glata heimili okkar aftur.
Hvers vegna gerist þetta?
Opnaðu augu mín.
Ef svarið er hérna, hjálpaðu mér þá að finna það.
Hjálpaðu mér að vernda fjölskylduna okkar.
Hjálpaðu mér að bjarga kraftaverkinu okkar.
Ég skal bjarga kraftaverkinu.
Bíddu, hvernig á ég að bjarga kraftaverki?
Ég kemst að því hvað amar að kraftaverkinu.
Ég hef ekki hugmynd.
En það er ein í fjölskyldunni sem heyrir allt um allt saman.
Ef einhver veit hvað er að töfrunum...
Hey!
...er það hún.
Sæl, Dólores.
Þú ert uppáhaldsfrænka mín.
Ég get talað við þig um allt
og þú getur talað við mig um allt.
Eins og töfravandamálið sem enginn tekur eftir.
Heyrðir þú eitthvað sem ég ætti að vita?
Kamíló, hættu að þykjast vera Dólores til að fá ábót.
Mátti reyna.
Enginn hefur áhyggjur af töfrunum nema þú
og talandi rottur í veggjunum.
Og Lúísa, því ég heyrði augað í henni kiprast í alla nótt.
Svona.
Komið öll að borðinu. Áfram, áfram.
Lúísa. -Fjölskylda.
Við erum öll þakklát fyrir yndislega nýja Gáfu Antóníós.
Ég sagði þeim að hita sætið.
Þakka þér fyrir, Tónító.
Við hljótum að finna leið til að nýta hæfileikana í dag.
Dólores sagði að þú værir að fríka út.
Veistu eitthvað um töfrana í gærkvöldi...
Þú veist það. -Mírabel.
Ég skal hjálpa þér að hlusta. -Sko...
Casita!
Eins og ég sagði
megum við aldrei taka kraftaverkinu sem gefnu
svo við leggjum enn meira á okkur í dag.
Ég skal hjálpa Lúísu. -Hættu.
Við byrjum á tilkynningu.
Ég ræddi við Guzmán-fjölskylduna um bónorð Maríanós við Ísabellu.
Dólores, er komin dagsetning?
Í kvöld. Hann vill eiga fimm börn.
Yndislegt.
Frambærilegur ungur maður handa fullkomnu Ísabellu okkar
færir okkur nýja kynslóð af töfragáfum
og styrkir báðar fjölskyldurnar.
Allt í lagi. Samfélagið stólar á okkur.
La Familia Madrígal!
Heyrðu, Lúísa. Hvað?
Afsakaðu. -Hvað er að?
Lúísa, bíddu!
Lúísa, geturðu breytt árfarveginum? -Geri það.
Lúísa, asnarnir sluppu út aftur. -Redda því.
Lúísa!
Bíddu aðeins.
Segðu mér frá töfrunum.
Hvað gengur á? Hvað felurðu?
Ekki neitt. Það er nóg að gera. Þú ættir að fara heim.
Lúísa, húsið mitt hallar...
Dólores talaði um augnkiprur.
Eitthvað stressar þig.
Færðu þig eða ég missi asna.
Lúísa, viltu...
Segðu mér hvað er að. -Ekkert að segja.
Þú ert augljóslega áhyggjufull.
Ef þú veist hvað skaðar töfrana
og það versnar því þú þegir...
Það er ekkert að!
Vá, fyrirgefðu.
Þetta var óvart. Ég meina...
Hvað ætti að vera að?
Ég er í lagi. Töfrar í lagi.
Lúísa í fínu lagi. Ekkert stress.
Augað kiprast svona...
Ég er sterkust Ekki stressuð
Ég get brotið allt og bramlað í klessu
Allt í lagi.
Ég flyt fjöllin Þunga byrði
Og ég ljóma því ég veit hvers ég er virði
Auðvitað... Hvert eruð þið að fara?
Ég spyr ekki hver sé vinnan
Ég er hörð jafnt að utan sem innan Demant og gimstein
Ég finn þá Ég flet þá
Tek allt sem er rétt mér Að brjóta það létt er
En undir niðri ég ólga af fiðring Ég dansa á línu til að lina þá pínu
Já, undir niðri Var Herkúles kannski
"Ó, ég nenni ekki að berjast gegn þínu."
Já, undir niðri
Mér finnst ég einskis virði Ef ég er bara byrði
Ein smá sprunga
Kornið þunga Sem fyllir mælinn hratt
Sem fyllir mælinn glatt
Það er pressa eins og drop drop dropi Sem holar stein
Va-oh
Pressa sem að tikk tikk tikkar Í merg og bein
Va-oh-oh-oh
Láttu þína systur Sem er stærri
Lyfta öllum byrðunum Af systur kærri
Hver er ég ef get ei sigrað það allt?
Læt ég undan pressu sem að slepp, slepp, Slepp, sleppir ekki, nei
Va-oh
Pressa eins og gikk, gikk, gikkur Sem klikkar, hey
Va-oh-oh-oh
Láttu þína systur Sem er fengur
Sjá hvort hún mun þola það aðeins lengur
Hver er ég ef ræð ég ei við það allt?
Ef ég klikka
Undir niðri
Í mínum iðrum ég óttast að það versni Og eitthvað okkur meiði
Já, undir niðri
Þá skipið ei beygir Þó ljóst sé að ísjakinn deyði
Og undir niðri Ég hugsa um minn tilgang
Margt skrýtið er á seyði Sjá þetta kubbaspil
Og hvirfilbyl Ég reyni öllu að bjarga
En ég sé ei handaskil En heyr
Ef væri ég laus
Við þunga byrði væntinganna
Gæti ég þá kannski notið
Ávaxtanna
Svo einföld sæla Samt þarf að mæla
Pressa að kæla sem hækkar
Og stækkar því allt sem við þekkjum er
Pressa eins og drop drop dropi Sem holar stein
Va-oh
Pressa sem að tikk tikk tikkar Í merg og bein
Va-oh-oh-oh
Gefðu það þinni systur Það sakar ekki
Sjá hvort hún fær losað um þunga hlekki
Sjáðu, hún beygist Og bognar en brotnar ei
Nei, ó svei
Það er pressa sem að slepp, slepp, Slepp, sleppir ekki, nei
Va-oh
Pressa eins og gikk, gikk, gikkur Sem klikkar, hey
Va-oh-oh-oh
Gefðu henni allt það og undrast ekki
Þó sú pressa kaffæri þér og drekki
Hver er ég ef höndla ég það ei
Engar sprungur
Enginn feill Né pressa
Ég held að þú sért með allt of mikið á þínum herðum.
Kannski ofkeyri ég mig.
Já.
Þú þarft að vita svolítið.
Í gær, þegar þú sást sprungurnar
þá varð ég... veikari.
Hvað segirðu?
Lúísa, asnarnir! -Redda þeim!
Bíddu, hvað áttu við?
Hvað skaðar töfrana?
Veit ekki, en ég heyrði í þeim fullorðnu einu sinni.
Áður en Tíó Brúnó fór
fékk hann einhverja hræðilega vitrun um þetta.
Tíó Brúnó? Hvað sá hann?
Enginn veit það. Þau fundu aldrei vitrunina.
Ef eitthvað er að töfrunum skaltu byrja á turni Brúnós.
Finndu vitrunina.
Hvernig finn ég vitrun? Hverju á ég að leita að?
Þú veist það ef þú finnur það.
En farðu varlega.
Það er ástæða fyrir því að turninn er bannsvæði.
Fullkominn ráðahagur.
Fullkominn.
Svo góður fyrir encantoið.
Casita.
Geturðu stöðvað sandinn?
Geturðu ekki hjálpað mér hérna inni?
Ég spjara mig.
Ég verð að gera þetta.
Fyrir þig og Abúelu...
og kannski fyrir mig líka.
Ég finn vitrunina og bjarga...
FRAMTÍÐ ÞÍN BÍÐUR
Halló.
Margar tröppur...
en ég er þó með vin með mér.
Nei, hann flaug strax burt.
Allt í lagi.
Velkomin til fjölskyldu Madrígal
Svo margar tröppur í Casa Madrígal
Þú skyldir ætla að væri önnur leið til að Komast svo hátt með töfrum, en nei
Furðulega margar tröppur hérna.
Brúnó, þú fékkst versta herbergið.
Koma svo...
Ég get þetta.
Skræfa!
Ekkert hér.
Hvað skaðar töfrana?
Ég.
Hvaðan kemur þú á slíkri hraðferð?
Afsakaðu, ég var...
Hvað er í hárinu á þér?
Gáfan mín!
Ég missi Gáfuna. -Hvað þá?
Við Mírabel ræddum hve mikið væri á mínum herðum
svo ég minnkaði byrðina en það hægði á mér.
Og ég myndi bregðast öllum.
Þá leið mér illa svo ég greip alla asnana
en þegar ég kastaði ösnunum inn í hlöðuna voru þeir...
þungir!
Hvað hefurðu gert? Hvað sagðirðu við hana?
Ekkert, ég er ekki...
Mírabel. Ég þarf að sækja Guzmán- fjölskylduna fyrir trúlofun Ísabellu.
Láttu Lúísu vera þar til ég hef talað við hana.
Engin fleiri vandamál í kvöld.
Hvað sem þú ert að gera skaltu hætta því.
Því er ég í vitrun þinni, Brúnó?
Frænka! Jesús minn.
Fyrirgefðu, ég ætlaði ekki...
Burt með þig!
Ég vildi sækja dót Tónítós
en heyrði nafnið sem við nefnum aldrei.
Frábært, nú er þrumuský yfir mér og þruman leiðir til úða
og úðinn verður að regnskúr...
Heiðskírt, heiðskírt.
Heiðskírt.
Tía Pepa? Ef Br...
Ef hann fékk vitrun um einhvern, hvaða merkingu hafði það?
Við tölum ekki um Brúnó.
Ég veit, en svona fræðilega, ef hann hefur séð þig...
Mírabel, höfum okkur til fyrir Guzmán-fjölskylduna.
Væri það almennt jákvætt eða ekki jákvætt...
Það var martröð. -Félix!
Hún þarf að vita þetta.
Tölum ekki um Brúnó.
Hann sá eitthvað hræðilegt og svo...
Búmm! Það gerðist.
Tölum ekki um Brúnó.
En ef maður skildi ekki vitrunina?
Þá þurfti að finna út úr henni því hún nálgaðist.
Tölum ekki um Brúnó-nó-nó-nó
Tölum ekki um Brúnó
En ég man minn brúðkaupsdag -Já, okkar brúðkaupsdag
Höfðum okkur til Og ekki eitt einasta ský var að sjá
Hvergi neitt ský var að sjá
Brúnó kom inn Með illt glott út á kinn
Þruma!
Ert þú eða ég að segja frá?
Æ sorrí, mi vida, það ert þú
Brúnó sagði að yrði regn
Hví sagði hann það?
Og þessi fregn var mér um megn
Abúela, réttu mér regnhlífina
Giftumst í fellibyl
Þennan dýrðardag En hvað um það
Tölum ekki um Brúnó-nó-nó-nó
Tölum ekki um Brúnó
Hey!
Ólst upp við að hlusta á Brúnó tauta bara og tuldra
Heyri ennþá í honum að nöldra eitthvað Og muldra
Hljómaði eins og féllu Sandur bæði og grjót
Fyllti okkur öll af þæfingi og þrugli
Skildi við Abúelu, já og ættina í rugli
Glímandi við spádóma En skildu ekki hót
Skilur þú þann þrjót?
Með hár svart sem hrafn Rottur uppá skart
Kalli hann þitt nafn Allt verður þá svart
Þína drauma sér Og hæðist að þér
Tölum ekki um Brúnó-nó-nó-nó
Minnumst ekki á Brúnó
Gullfiskinum spáði feigð Daginn eftir dó
Ó, nei
Hann sagði ég fengi vömb Og síðastur hló
Ó, nei -Hann spáði að hár mitt myndi fjúka burt
Nú sjáðu minn haus
Ó, nei
Er spáin rætist er fjandinn alveg laus
Hann mér spáði að draumanna líf
Myndi rætast og verða auðna mín
Gáfan mín myndi dafna svo fín
Eins og gullið þrúgnanna vín
Maríanó kemur hér
Hann mér spáði að draumanna prins
Myndi mér ganga úr greip
Og annarri kvæntur
Það er sem ég heyri enn -Hey, sys
Og svo ekki orð frá þér meir
Heyri í honum enn
Sko, Brúnó Hvað er með hann Brúnó?
Ég verð að fá vita um Brúnó Segðu mér satt, allan sannleikann, Brúnó
Ísabella, hei, unnustinn er hér
Gjörið svo vel
Ég man minn brúðkaupsdag -Já, okkar brúðkaupsdag
Ekki eitt einasta ský var að sjá -Hvergi neitt ský var að sjá
Að Gáfan mín myndi dafna svo fín
Þruma! -Ert þú eða ég að segja frá?
Maríanó kemur hér
Brúnó sagði það yrði regn -Hví sagði hann það?
Og þessi fregn var mér um megn -Abúela, réttu mér regnhlífina
Giftumst í fellibyl
Hann er hér! Tölum ekki um Brúnó-nó
Af hverju sagði ég Brúnó?
Ekki orð um hann Brúnó
Ég hefði ekki átt að minnast á Brúnó
Mírabú, farðu í partíbuxurnar því að...
Ég braust inn í turn Brúnós.
Ég fann vitrun. Við erum í hættu.
Töfrarnir deyja, húsið brotnar og Lúísa veikist.
Ég held að það sé allt mín vegna.
Pabbi?
Við segjum ekki orð. Abúela vill fullkomið kvöld.
Þar til þau eru farin fórstu ekki inn til Brúnós.
Töfrarnir deyja ekki. Húsið brotnar ekki.
Lúísa veikist ekki.
Enginn veit neitt. Vertu bara eðlileg.
Enginn þarf að vita neitt.
Ég veit.
Hún kjaftar í alla.
Það er kominn matur!
Sameining Guzmán- og Madrígal-ættanna kemur sér svo vel fyrir encantoið.
Já, vonum að kvöldið verði ekki algjör hörmung.
Skál fyrir fullkomnu kvöldi.
Lárperu?
Kamíló, lagaðu andlitið.
Vatn?
Mírabel.
Rjómann, takk?
Pabbi, rjómann?
...vitrun Brúnós.
Pepa, skýið.
Heiðskírt, heiðskírt, heiðskírt.
Vitrun Brúnós.
Mírabel?
Er allt í lagi?
Allt í fína lagi. Hún er bara spennt.
Þú ættir að biðja hennar.
Já. -Sem allra fyrst.
Ég ætlaði reyndar...
Ætlaðirðu að gera það? Æði.
Þar sem allir hérna hafa svo mikla hæfileika
langaði Maríanó að syngja fyrst.
Lúísa, viltu sækja píanóið?
Þá það.
Það er fjölskylduhefð að syngja að loknu bónorði.
Ísabella, þokkafyllst allra í Madrígal-fjölskyldunni.
Þú stendur þig vel.
Fullkomnasta blóm í öllu encantoinu.
Nei!
Viltu giftast...
Nei!
Hvað er að gerast?
Mírabel sá sig í vitrun Brúnós.
Hún rústar töfrunum. Við erum búin að vera.
Abúela, það hlýtur að vera skýring.
Ég hata þig!
Ég er auli. -Lúísa.
Hvað hefurðu gert?
Ég geri ekki neitt. Þetta er vitrun Brúnós.
Töfrarnir eru öflugir og allt er í himnalagi.
Við erum Madrígal-fjölskyldan.
Mírabel!
Heyrðu!
Allt í lagi, mamma. Dragðu andann djúpt, inn og út.
Bíddu!
Nei! Nei!
Hjálp! Hjálp...
Casita! Casita!
Hjálpaðu mér!
Hjálp!
Þú ert sveitt.
Æ, nei.
Bless. -Hvað?
Nei. Bíddu aðeins.
Bíddu! Bíddu!
Því tókstu vitrunina?
Bank, bank, bank á við.
Hvað þýðir hún?
Komstu þess vegna aftur?
Tíó Brúnó?
Bank, bank, bank á við.
Þú áttir ekki að sjá vitrunina. Enginn átti að sjá hana.
En... -Örlítið salt.
Sykur.
Bíddu.
Hefur þú verið að laga sprungurnar?
Þetta? Nei, ég þori ekki að koma nálægt þessu.
Ernandó sér um viðgerðirnar.
Hver er Ernandó? -Ég er Ernandó og ég er óttalaus.
Þetta er samt ég.
Leiklistin var sanna Gáfan mín.
Ég heiti Jorge og sé um sparslið.
Hversu lengi hefurðu verið hérna?
Þú fórst aldrei.
Ég fór úr turninum. Þar voru svo margar tröppur.
Nú er ég við hliðina á eldhúsinu.
Hér er líka ókeypis afþreying.
Hvað fílarðu? Íþróttir?
Leikjaþætti eða sápuóperur?
Þetta var ást í meinum.
Ég skil ekki.
Frænka hans missti minnið
og man ekki að hún er frænka hans.
Það er mjög forboðin ást...
Ég skil ekki hvers vegna þú fórst en varst áfram hérna.
Því að fjöllin í kringum encantoið eru virkilega há.
Og eins og ég sagði fæ ég ókeypis mat og allt hérna.
Elskið þið ekki ókeypis matinn?
Alltaf svöng. Fáið aldrei nóg.
Gáfan mín reyndist ekki hjálpa fjölskyldunni
en ég elska fjölskylduna mína.
Ég veit bara ekki hvernig ég...
Hvað um það, þú ættir að fara því að...
Ef ég hefði góða ástæðu hefðirðu sagt:
"Ég skal fara, góð ástæða."
Því var ég í vitruninni?
Tíó Brúnó?
Ég vildi bara að fjölskyldan yrði stolt af mér.
Einu sinni.
Ef ég ætti að hætta...
og ef ég skaða fjölskylduna...
skaltu segja mér það.
Ég get ekki sagt það...
því ég veit það ekki.
Ég fékk þessa vitrun kvöldið sem þú fékkst ekki Gáfu.
Abúela óttaðist um töfrana
og hún grátbið mig um að líta í framtíðina til að skilja þetta.
Ég sá að töfrarnir voru í hættu.
Húsið okkar brotnaði.
Og síðan, og síðan sá ég þig.
En vitrunin var öðruvísi og sífellt að breytast.
Ég fékk ekki eitt svar og sá engin skýr örlög.
Eins og framtíð þín væri óráðin.
Ég vissi hvernig það leit út og hvað allir héldu
því að ég er Brúnó og allir halda það versta.
Þannig að...
Fórstu til að vernda mig?
Ég veit ekki hvernig fer...
en ég held...
að fjölskyldan og encantoið...
og örlög sjálfs kraftaverksins...
sé allt undir þér komið.
Mér gæti skjátlast.
Þetta er ráðgáta. Þess vegna er vitrunin...
Ég kæmi þér að meira gagni ef ég gæti það
en þetta er allt sem ég veit.
Gangi þér vel. Ég vildi að ég hefði séð meira.
Já.
Þú vildir hafa séð meira. Sjáðu þá meira.
Fáðu aðra vitrun.
Nei, ég fæ engar vitranir lengur.
Þú gætir það. -Geri það ekki.
Ekki segja að örlög heimsins séu á mínum herðum og kveðja svo.
Ef allt er í mínum höndum vil ég að þú fáir aðra vitrun.
Kannski sé ég svarið.
Þótt ég vildi það, en svo er ekki, rústaðirðu vitrunarhellinum.
Það er vandamál því ég þarf stórt opið svæði.
Við finnum það. -Hvar?
Herbergið mitt.
Rotturnar sögðu mér allt. Ekki éta þær.
Fjölskyldan þarfnast aðstoðar og þú þarft að komast héðan.
Þú hefðir átt að segja mér frá vitruninni strax.
Hugsaðu um fjölskylduna.
Ég hugsaði um dóttur mína.
Pepa, róaðu þig.
Geri mitt besta. -Já.
Gott að það er ekki fellibylur.
Mamma, þú hefur alltaf verið of hörð við Mírabel.
Líttu í kringum þig.
Verjum fjölskylduna og encantoið. Við megum ekki glata heimilinu.
Þorpsbúar eru orðnir áhyggjufullir vegna töfranna.
Þeir vilja hitta þig.
Mírabel var í vitruninni af ástæðu.
Finnið hana.
Flýtum okkur.
Þú flýtir ekki framtíðinni.
Hvað ef ég sýni eitthvað verra?
Ef þér líkar ekki vitrunin segirðu:
"Brúnó lætur slæma hluti gerast, er skrýtinn og drap gullfiskinn minn."
Þú lætur ekki slæma hluti gerast.
Stundum fá furðufuglarnir í fjölskyldunni óréttláta meðferð.
Þú getur þetta.
Fyrir taugarnar.
Ég get þetta. Ég get þetta.
Þú ættir að halda þér fast.
Þetta er það sama. Ég verð að hætta.
Ég verð að sjá hvernig þetta endar. Það hlýtur að vera svar.
Eitthvað sem okkur yfirsést.
Þú sérð það sama og ég.
Ef það væri fleira... -Þarna.
Þarna!
Fiðrildi.
Eltu fiðrildið.
Hvar er þetta?
Þetta er allt í rugli.
Þetta er kertið. Það verður skærara.
Þú hjálpar kertinu. -Hvernig?
Það er einhver með þér.
Þið berjist. -Ha?
Bíddu, nei. Er þetta knús?
Bardagi eða knús?
Þetta er faðmlag.
Kertið verður skærara ef þú faðmar hana.
Faðma hverja?
Alveg að koma.
Hver er þetta? -Alveg að koma.
Ég sé það!
Ísabella?
Systir þín? Það er frábært.
Hvert einasta sinn.
Hvað lagast við að faðma Ísabellu?
Veit ekki. Hvernig hjálparðu fjölskyldukraftaverki?
Þú faðmar systur.
Mírabel? Mírabel?
Mírabel?
Tíminn er á þrotum.
Þetta virkar ekki.
Hún faðmar mig aldrei. Hún hatar mig.
Veistu ekki að ég skemmdi bónorðið hennar?
Auk þess er hún pirrandi. -Mírabel?
Auðvitað Ísabella. -Mírabel?
Hvað hefur hún á móti mér?
Hún fær rósir út um...
Mírabel!
Fyrirgefðu, fyrirgefðu.
Þú sérð ekki aðalatriðið.
Örlög fjölskyldunnar eru ekki í hennar höndum
heldur í þínum höndum.
Þú ert nákvæmlega það sem fjölskyldan þarfnast.
Þú þarft bara að sjá það.
Í einrúmi þegar ég er farinn.
Kemurðu ekki með mér?
Þetta var þín vitrun, ekki mín.
Þú óttast að Abúela sjái þig.
Já. Ég meina, það líka.
Komdu í heimsókn þegar þú hefur bjargað kraftaverkinu.
Þegar ég hef bjargað kraftaverkinu fæ ég þig aftur heim.
Bank, bank, bank á við.
Þú getur þetta. Nú bjargarðu kraftaverkinu.
Með faðmlagi.
Ísa? Hæ.
Ég veit að okkur hefur greint á um ýmislegt
en ég er tilbúin að verða þér betri systir.
Við ættum að faðmast.
Knúsumst bara.
Knúsast bara?
Lúísa getur varla lyft matnum sínum
og nefið á Maríanó er eins og kramið papaja.
Ertu gengin af göflunum?
Mér finnst eins og þú sért í uppnámi.
Veistu hvað lagar uppnámið? Hlýtt faðmlag.
Út með þig.
Allt var fullkomið.
Abúela var ánægð og öll hin líka.
Viltu vera betri systir? Biddu mig afsökunar á að hafa rústað lífi mínu.
Gerðu það. Biddu mig afsökunar.
Ég...
biðst...
afsökunar...
á því hvað líf þitt er æðislegt. -Út með þig.
Bíddu. Allt í lagi. Ég biðst afsökunar.
Ég reyndi ekki að rústa lífi þínu.
Sum okkar eiga við stærri vanda að etja,
eigingjarna, heimtufreka prinsessan þín.
Eigingjarna?
Ég hef neyðst til þess að vera fullkomin alla ævi.
Bókstaflega það eina sem þú hefur gert er að skemma fyrir mér.
Ég skemmdi ekkert. Þú giftist heimska folanum.
Ég vildi aldrei giftast honum. Ég geri það fyrir fjölskylduna.
Almáttugur.
Ísa.
Þetta er mjög alvarleg játning.
Svona, komdu hingað.
Knúsaðu mig.
Ísa?
Ég óvart bjó til eitthvað óvænt
Eitthvað hvasst Eitthvað ferskt
Ísa? Það er núna sem við...
Alls ekki fullkomið en táknrænt Það er dásamlegt
Það er mitt Hvað get ég næst gert?
Stopp! Koma svo, koma svo
Vel gert, koma svo -Hvað get ég næst gert?
Smá knús Koma svo, koma svo
Frítt knús Koma svo, koma svo
Ræktað hef ég þúsund rósir
Flor de mayo í mílnavís
Ég kann margar æfðar pósur
Bros mitt felur hvað sem ég kýs
Hvað gæti ég gert ef myndi ég Rækta eitthvað í hita augnabliksins?
Veistu hvert það þig leiðir?
Hvað gæti ég gert ef það þyrfti ekki Að vera svo frábært?
Bara eins og það er? Ég fengi að vera ég?
Í hvirfilbyl af jacarandás
Vafningsjurt, vínsins við -Stór!
Þetta er fínt
Pálminn sem skýst hátt upp Í himins hlið, það er mikils vert
Hvað get ég næst gert?
Ég breiði út snögglega, sóldöggina hér nú
Varlega, hún er kjötæta Á litlu hef ei trú
Hún kitlar mig svo nýjungagirnin sú
Er leið á því pena Vil sannleikann nú, en þú?
Líf þitt minnir á samfelldan draum Allt frá fæðingu hefur mér virst
Hve djúpt vaxa rætur þær?
Ég veit þú ræktar öll þessi blóm
Og ég sé hvernig þú hefur birst
Og brotið upp þakið
Og himininn kysst Af stað
Í hvirfilbyl af jacarandás
Vafningsjurt -Hó
Vínsins við -Gró
Pálminn sem skýst upp Í himins hlið, það er mikils vert
Hvað svo? Hvað svo?
Hvað gerir þú þegar þú dvelur Djúpt í hita augnabliksins?
Augnabliksins Haltu áfram
Hvað muntu gera ef þér finnst þú Ekki þurfa að vera frábær?
En ég verð samt ókei -Hey, allir þarna, farið frá
Ég brýst í gegn með tabebúia -Tabebúia
Set ný mið -Setur mið
Opna hlið -Opnar hlið
Leiðin er greið því þú ert hér
Og þetta allt ég skulda þér
Hvað get ég næst gert?
Sýndu hvað þú getur gert
Hvað get ég næst gert? -Já, allt þú getur gert
Hvað get ég næst gert?
Þú hefur slæm áhrif á mig.
Hvað gengur á hérna?
Abúela, þetta er í lagi. Allt er...
Við björgum kraftaverkinu. Töfrarnir...
Um hvað ertu að tala?
Líttu á heimilið okkar og á systur þína.
Gerðu það... Ísabella var ekki hamingjusöm.
Auðvitað ekki. Þú skemmdir bónorðið.
Nei, hún þurfti að láta skemma það.
Þá gerðum við allt þetta.
Kertið varð skærara...
Mírabel. -Þess vegna er ég í vitruninni.
Ég bjarga kraftaverkinu.
Þú verður að hætta, Mírabel.
Sprungurnar mynduðust þín vegna.
Brúnó fór þín vegna.
Lúísa missir máttinn og Ísabella er stjórnlaus.
Allt þín vegna!
Ég veit ekki hvers vegna þú fékkst enga Gáfu
en það er engin afsökun fyrir þig að skaða fjölskylduna.
Ég verð aldrei nógu góð fyrir þig.
Eða hvað?
Sama hversu mikið ég reyni.
Sama hvað nokkurt okkar reynir.
Lúísa verður aldrei nógu sterk.
Ísabella verður aldrei nógu fullkomin.
Brúnó fór héðan af því þú sást það versta í honum.
Brúnó var ekki annt um fjölskylduna.
Hann elskar fjölskylduna.
Ég elska fjölskylduna. Við gerum það öll.
Þér er ekki annt um okkur.
Þú eyðileggur heimilið. -Ekki dirfast...
Kraftaverkið deyr þín vegna.
Nei, nei, nei.
Kertið!
Casita, komdu mér upp.
Nei!
Gættu þín, Antóníó.
Forðum okkur héðan.
Mírabel! Mírabel!
Mírabel, við verðum að fara!
Mírabel! -Mírabel!
Láttu það eiga sig!
Mírabel, húsið hrynur!
Forðaðu þér, Mírabel! -Mírabel!
Nei.
Mírabel!
Meiddirðu þig, Mírabel?
Mírabel!
Júlíeta, komdu fljótt.
Júlíeta.
Vertu kyrr. Ég kem aftur.
Hvernig gerðist þetta?
Hérna, ég skal hjálpa þér. Ég skal hjálpa.
Eruð þið öll ómeidd? -Ekki gráta, Antóníó minn.
Hvernig má þetta vera? Encantoið er ónýtt.
Hvað gerum við nú?
Kraftar mínir eru horfnir.
Hvað með Antóníó? Hvað gerir hann?
Mírabel?
Mírabel? Hvar er Mírabel?
Hvar er hún?
Mírabel!
Mírabel?
Mírabel!
Mírabel?
Mírabel!
Er hún ekki enn fundin?
Mírabel! -Mírabel!
Mírabel!
Mírabel.
Fyrirgefðu mér.
Ég vildi ekki skaða okkur.
Ég vildi bara...
vera eitthvað sem ég er ekki.
Ég hef aldrei getað komið aftur hingað.
Það var í þessari á sem við fengum kraftaverkið okkar.
Þar sem Abúeló Pedro...
Ég hélt að við myndum eiga annars konar líf.
Ég hélt að ég yrði önnur kona.
Mér var gefið kraftaverk.
Annað tækifæri.
Ég óttaðist svo mikið að glata því...
að ég missti sjónar á því fyrir hvern kraftaverkið væri.
Mér þykir það svo leitt.
Þú hefur aldrei skaðað fjölskylduna, Mírabel.
Við erum sködduð...
mín vegna.
Abúela.
Loksins sé ég það.
Þú misstir heimilið þitt.
Þú misstir allt.
Þú hefur þjáðst svo mikið.
Alein.
Til að tryggja að þetta gerðist aldrei aftur.
Okkur var bjargað þín vegna.
Okkur var gefið kraftaverk þín vegna.
Við erum fjölskylda þín vegna.
Ekkert er svo skaddað
að við getum ekki lagað það í sameiningu.
Ég bað Pedro minn um aðstoð.
Mírabel.
Hann sendi mér þig.
Hún gerði þetta ekki!
Ég gaf henni vitrun!
Það var ég!
Ég sagði henni að fara en hún bara...
Hún vildi bara hjálpa.
Mér er sama hvað þér finnst um mig en ef þú ert of þrjósk til að...
Mér finnst eins og ég hafi misst af einhverju mikilvægu.
Komdu.
Hvað er að gerast? Hvert förum við?
Heim.
Það er hún. Ég fann hana.
Ég fann hana.
Hún er komin aftur!
Mírabel!
Mamma.
Ég var svo áhyggjufull.
Við fundum þig ekki.
Býflugurnar voru alls staðar.
Ég jafna mig.
Ekki ef við eigum ekkert hús.
Hvað? Við eigum ekki hús. Má ég ekki segja það?
Hvað er þetta? Ekki hús.
Sjá þetta hús Þarf endurreisn frá grunni
Kannski er það vonlaust Við spjörum okkur samt
Sjá þessa fjölskyldu Fólkið sem ég unni
Sjá stjörnur þær Að skína skært er þeim svo tamt
Já, þær stjörnur loga skært
Það er stjörnuhjörðin mín
Að læra er tímabært
Þú ert meira en Gáfan þín
Mér finnst leitt hvað ég hef verið hörð
Ég vildi ei glata minni hjörð
Og undrið ekki er Neinn galdur inni í þér
Nei, undrið það ert þú
Engin Gáfa Nei, þú
Það kraftaverk ert þú
Og þið öll Já, þið öll
Ókei, sko Við skulum tala um Brúnó?
Þetta er Brúnó
Já Það er margt að segja um Brúnó
Fyrst ég, ókei Pepa, æ fyrirgefðu brúðkaupið
Átti ekki á þér að bitna
Það var ekki spádómur En ég sá þú fórst að svitna
En ég vildi segja sko Brói elskar þig svo
Anda inn, anda út Fáum regn, fáum snjó
Þetta er nóg
Það hef ég alltaf sagt, kæri bró
Skulda mörgum afsökunarbeiðni hér
Hey, við erum glöð að vera hér með þér
En þú ert kominn í ljós Og það er sannkallað hrós
Og hvað sem nú mun gerast Smellur allt í lag
Hei, ég vissi hann aldrei fór Ég heyrði það hvern dag
Hvað er þar?
Það eru allir í þorpinu
Hey!
Nú hönd á plóg Nú hönd á plóg
Við saman leggjum þó Við saman leggjum þó
Ei Gáfu eigum En mörg við erum
Og fyrir ykkur allt við gerum
Það er gott er við vinnum sem lið Þú ert svo sterk
En ég er stundum svo treg -Líka ég
Ég er ekki eins sterk En þó eykst mér lipurð
Já, ég þarf sólskin og soldinn áburð
Gróðursetjum eitthvað Sem að tekur flug á ný
Hátt upp fyrir ský
Af stað!
Þær stjörnur loga glatt
Og stjörnuhjörðin skín
Og tíminn flýgur hratt
Þarna fer hún þá stúlkan þín
Hún er eins og þú
Hey, Maríanó Hvað er þér í mót?
Ég þrái bara ástarhót
Ég á hér aðra frænkusnót Hefurðu hitt Dólores?
Nú tek ég við. Bless!
Þú talar hátt
Þú gætir þinnar móður Sem þig elskar dátt
Svo yrkirðu ljóðin þín Sérhvert kvöld er þú leggur þig
Nú ég gríp augnablikið Svo viltu vakna og líta á mig
Dólores, ég sé þig.
Ég heyri í þér.
Já!
Ykkur öll Ykkur öll
Giftum okkur. -Rólegur.
Ykkur öll Ykkur öll
Heima er best Og útkoman er ágæt
Það hefur galla
Rétt eins og við -Satt er það
Það er bara eitt sem við það mætti bæta
Hvað? -Við þurfum hurðarhún
Þessi er handa þér.
Við sjáum ljós þitt skært
Og prúðan huga þinn
Þú hjörtun hefur hrært
Þú ert Gáfan sjálf, vina Leiddu okkur inn
Opnaðu augun
Hvað sérðu?
Ég sé... mig.
Alla mig
Komið öll inn!
Já!
Já, amor!
Öll saman nú...
La familia Madrígal!
Íslenskur texti: Jóhann Axel Andersen